《武林怀古》
清代·程廷祚

一自休兵国怨除，君王酣醉九重居。云开凤岭笙歌满，梦冷龙重驿使疏。

海日忽惊宫漏尽，春潮犹笑将坛虚。谁知立马吴山客，不惜千金买谏书。

作者简介：程廷祚（1691~1767），初名默，字启生，号绵庄，又号清溪居士，上元（今江苏南京）人。初识武进恽鹤生，始闻颜元、李塨之学。康熙庚子岁，塨南游金陵，廷祚屡过问学。十六年，上特诏举经明行修之士，廷祚又以江苏巡抚荐，复罢归。卒，年七十有七。著《易通》六卷，《大易择言》三十卷，《尚书通议》三十卷，《青溪诗说》三十卷，《春秋识小录》三卷，《礼说》二卷，《鲁说》二卷。